SARL-NUUS SONDAG 1 FEBRUARIE 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans, en om (08:30 SAT in Engels 
uitgesaai word. 


Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink, koppel met ZSOJPL-R. 


Hierdie, en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), op 145,725 MHz vanuit Pretoria, 
met herleidings op 28,325, 14,235, 10,130, 7,066 en 3,695 MHz ESB, asook op 
51,400, 438,825 en 1 297 MHz FM in die Pretoria-gebied. (Ander nuuslesers 
verander soos toepaslik). 


In die nuus vandag; 
'SARL-NUUS PER E-POS? KRY BAIE ONAFGELEWERDE POS 
NUWE ADMINISTRATEUR IS MAANDAG OP KANTOOR 


KLUBS WORD AANGEMOEDIG OM 'N OPENBARE INLIGTINGS- 
BEAMPTE AAN TE STEL 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


'SARL-NUUS PER E-POS? KRY BAIE ONAFGELEWERDE POS 


As u in die verlede SARL-nuus per e-pos ontvang het en dit nie meer in u 
posbus ontvang nie, mag dit wees dat u nie die stelsel opgedateer het met u 
nuutste e-posadres nie. Die webmeester ontvang baie onafgelewerde pos wat 'n 
goeie aanduiding is dat ontvangers nie die stelsel opdateer wanneer hulle van 
e-posadresse verander nie. 


Besoek http://www.sarl.org.za/members/admin/ MailDat.asp om u e-posadres 
na te gaan of om dit op te dateer of 'n makliker manier is op die tuisbladsy 
op News' te klik en kies 'News by e-mail” 

Doen asseblief u deel om ons te help om 'n doeltreffende e-posafleweringsdiens 
vir SARL-nuus daar te stel. 

NUWE ADMINISTRATEUR IS MAANDAG OP KANTOOR 


Dit is totsiens aan Vee Antal en welkom aan Mariska Faasen. Vee het bedank 
en haar dienste by die SARL verlede Vrydag beëindig. Die Raad en lede van die 
SARL bedank Vee vir haar dienste en wens haar voorspoed toe vir die toekoms. 


Mariska Faasen neem by Vee oor en begin met haar take op Maandag. Ons heet 
Mariska welkom by die SARL en glo dat sy dit sal geniet om by die NARS te 
werk. Nuwe kantoorure sal van middel Februarie in werking gestel word. Die 


kantoor sal Maandae tot Donderdae oop wees van 08:00 tot 16:00 en op Vrydae 
van 08:00 tot 11:00. Die res van die Vrydag sal bestee word aan take wat die 
administrateur uit die kantoor neem. 


MOENIE DIE SARL SE NASIONALE KONVENSIE MISLOOP NIE 


Die SARL se Nasionale Konvensie, wat van 23 tot 26 April 2009 in die groter- 
Kaapstadgebied plaasvind, moenie misgeloop word nie. Programbesonderhede 
is nou op die web beskikbaar en sal in die Januarie/Februarie-uitgawe van Radio 
ZS gepubliseer word. 


Lede buite hierdie gebied word aangemoedig om vroegtydig hul reisreëlings te 
tref om sodoende gebruik te maak van afslagpakkette wat deur verskeie lugdi- 
enste *aanlyn' aangebied word. `n Lys met bed-en-ontbyt-akkommodasie word 
tans opgestel en sal eersdaags op die web beskikbaar wees. 


KLUBS WORD AANGEMOEDIG OM 'N OIB (OPENBARE INLIGTINGS- 
BEAMPTE) AAN TE STEL 


Tydens die President se Net, verlede Sondag, is inligting oor `n nuwe bemarking 
en Openbare Skakeling-inisiatief vir amateurradio bekend gemaak. Dit word die 
Openbare Inligtingsbeampte (of OIB)-netwerk genoem. 


Klubs word aangemoedig om 'n OIB aan te stel as deel van 'n nasionale span 
wat deur die nasionale liggaam, die SARL, koërdineer word, maar elkeen dien 
sy of haar klub en gebied. 


Die doelwit is die bevordering van amateurradio deur die verspreiding van in- 
ligting aan die media en die breë gemeenskap oor amateurradio, die SARL en 
die OIB se plaaslike klub. 


Die SARL nooi klubs om `n gemotiveerde persoon te soek om by die netwerk 
aan te sluit en 'n OIB te word vir amateurradio, hulle plaaslike klub en die 
nasionale liggaam, die SARL. 


Die netwerk sal sy eie webbladsye hê met baie inligting, PowerPoint-aanbiedings 
wat gebruik kan word in aanbiedings, oudiolêers, mediaberigte en fotos van 
amateurradio-in-aksie. 


Die SARL werk aan `n OIB-handboek wat riglyne sal verskaf en die OIB oplei. 
Die SARL sal gereelde kortkursusse per telekonferensie aanbied. SARL-nuus 
sal ook materiaal beskikbaar stel wat vir plaaslike koerante aangepas kan word 

ons beplan selfs radioflitse wat gratis as `n openbare diens aankondigings sal 
uitsaai. 


Besoek ClubTalk op www.sarl.org.za om 'n aansoekvorm af te laai om by die 
OIB-netwerk aan te sluit. 


HAMNET GAUTENG-SUID PROVINSIALE VERGADERING 


HAMNET Gauteng-Suid hou `n algemene vergadering om 11:00 SAT op Sa- 
terdag 21 Februarie by die Nasionale Amateurradiosentrum by Radiokop. Die 


gasspreker is Henk van Elst van Rampbestuur. N4 die vergadering word 'n 
bring-en-braai by die ontspanningsarea gehou. As u by HAMNET of noodkom- 
munikasie betrokke is en meer wil weet hoe om `n verskil te maak, sluit op 21 
Februarie by die NARS by ons aan. Kontak asseblief vir Chris Gryffenberg per 
€-pos na zs6cog@gmail.com vir meer inligting. 


KOMPETISIENUUS 


Die Antieke Draadloosvereniging (AWA) se GG-aktiwiteitsdag word oor die 
naweek van 7 en 8 Februarie gehou. Die AWA nooi almal wat in gelykgolf be- 
langstel, jonk of oud, goed of sleg, vinnig of stadig, om by hulle aan te sluit 
vir 24 uur van gelykgolfaktiwiteit op 20-, 40- en 80 meter. Die aktiwiteitsdag 
begin om 12:00 SAT op Saterdag en eindig 24 uur later. Daar is vyf inskry- 
wingskategorieë en rapporte bestaan uit `n RST verslag, die operateur se naam 
en ruitverwysing of OTH. 


Die eerste been van die SARL se HF-velddag met foon- en gelykgolfwerking op 
10 tot 160 meter sal op die lug wees oor die naweek van 14 en 15 Februarie. Die 
velddag begin om 12:00 SAT op Saterdag 14 Februarie. 


Die reëls van beide kompetisies kan gevind word in die 2009 SARL- 
Kompetisiehandboek. Gooi asseblief u 2008-Kompetisiehandboek weg. 


KLUBNUUS 


Die Oos-Randtak hou `n snuffelmark om 08:00 tot 12:00 SAT op Saterdag 7 
Februarie 2009 by die klubhuis in Plantasieweg, Springs. Om 09:00 is daar `n 
demonstrasie van aanlyn-publikasie van amateurradiofoto s en om 10:00 word 
die takvergadering gehou. 'Tafels is beskikbaar teen R20,00. Met veilige parker- 
ing en die onderdaksnuffelmark is almaal goed beskut teen die elemente. Inroepe 
vind op die 145,675-Oos-Randherhaler plaas. 


Die Overberg ARK hou hulle AJV om 12:00 SAT op Saterdag 7 Februarie by 
die Hermanus-observatorium. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal kalm wees. Die 
voorspelde effektiewe sonvlektelling sal gedurende die komende week minder as 
5 wees. 


15 en 20 m is die beste keuse vir DX met moontlike 15- en 20 m-openinge na 
Indië vanaf 14:00 SAT. Kontakte met Nieu-Seeland gaan uitdagend wees. Om 
(9:00 is daar moontlike 20 m-openinge na Australië. Kontakte met Peru is baie 
onwaarskynlik. Brasilië kan waarskynlik op 15 en 20 m vanaf 18:00 gewerk word. 
Vanaf ongeveer 18:00 is daar moontlike kort, swak 20 m-openinge na Europa. 
Kontakte met die VSA se Ooskus is op 15 m vanaf 18:00 moontlik. 10 MHz lyk 
laatmiddag en na sononder bruikbaar vir die Morsekode- en digitale entoesiaste. 


Plaaslike toestande gaan gedurende die dag op 40 m goed wees. 80 m behoort 


gedurende vroegoggend en laatmiddag goeie resultate oor die korter afstande, 
byvoorbeeld tussen 7S5 en 76, te lewer. 30 m sal gedurende die middel van 
die dag goeie resultate tussen 7S6 en ZS1 lewer. Selfs 20 m word beter voor 
oggendtee. Saans is 80 m die beste keuse. Met die somer hier kan donderstorms 
en statiese ontladings uitdagend wees. 


Onthou dat hierdie net `n voorspelling is en dat HF u steeds kan verras. Skakel 
u stel aan, luister en roep CO om seker te maak dat u deel van die opwinding 
is. 

Besoek gerus www.spaceweather.co.za vir meer inligting. 

Ten slotte: 

DAGBOEK VAN GEBEURE 


7 Februarie Oos-Randsnuffelmark, Overberg ARK AJV;: 7 en 8 Februarie 
AWA se GG-aktiwiteitsdag; 14 en 15 Februarie SARLse se HEF-velddag; 15 
Februarie Sluitingsdatum vir inskrywings vir Tinus Lange-toekennings; 21 
Februarie PIC-kursus in Durban, HAMNET Suid-Gautengvergadering; 21 
Maart BAGAR-lansering; 24 26 April SARL Nasionale Konvensie, Kaap- 
stad. 


SARL-nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHr in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook `n 
PODCAST-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op ARMI en volg die skakels. `n 
Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZSABS, saamgestel is en deur Jannie, ZR6PHD, geredigeer. 


Dankie dat u geluister het. 73. 
/EX 


